Sus scrofa domesticus

:*Iste articlo tracta sobre o *'tocino** u **cochín**. Ta la localidat andaluza se veiga [[Tocina (Sevilla)]].''


O **tocino** (d'o [[Idioma latín|latín]] < *''tuccētu'', «[[carne]] d'o [[lomo]]») u **cochín*' (d'orichen onomatopeyica) ( <small>([[Linnaeus|L.]], 1758)</small>) ye un [[Mammalia|mamifero]] [[Artiodactyla|artiodactilo]] domestico d'a [[familia (biolochía)|familia]] [[Suidae]], concretament, una [[subspecie]] domesticada d'o [[Sus scrofa|chabalín]]. En [[Idioma aragonés|aragonés]] recibe numerosos nombres populars, d'entre os cuals son os mas frecuents y distribuius tocín y cochín.

== Descripción ==
O tocín ye un mamifero artiodactilo de mida mediana, con [[pata]]s curtas que rematan en dos [[dido]]s ungulaus en os que se refirma tot o peso, mas dos didos vestichials (tamién con [[ungla]]s) en a parte de dezaga.

A [[cabeza]] ye poderosa, como en toz os suidos, con [[uello]]s chicorrons y grans [[orella]]s triangulars, y se debanta con un [[cuello]] musculoso. O [[morro]] remata en un [[naso]] plano, muit tactil, con as [[narina]]s u canyos que miran t'abant. De conchunta, a cabeza, o morro y o cuello tan musculoso le sirven ta esforigar u esforigueyar (/esfoɾi'gjar/) en a tierra («esforicar» u «esforiqueyar» -ista zaguera pronunciada /esfoɾi'kjar/- en as parlas que tienen mas tendencia a la conservación de consonants xordas), que ye a suya forma natural de trobar l'alimento.

A mayoría de razas actuals tienen poco [[pelo]], que ye esparzo (hirsuto) y duro, d'una forma especial de pelache que en aragonés recibe o nombre de «cerra» (lat. <*SĒTULA*). Manimenos se cría tamién bellas razas en as que o pelache se pareix mas a o de os suyos parients salvaches, os chabalins, y tienen a cerra densa y escura, y en bels casos (como a raza [[Hongría|hongara]] [[Mangaliça]]) dica rizosa y lanuda.

A color d'a [[piel]], que por estar tan esparza la cerra se muestra parcialment espullada, ye blanca u rosada en a mayoría de razas europeguas, as que se conoix como «blancas». Iste ye l'aspecto prencipal en a raza que se cría de forma intensiva en as grancas, o tocín blanco inglés u [[Yorkshire (tocín)|tocín de Yorkshire]], de a que dimanan a mayoría de productor porcins que se consume. Existen razas mediterranias, como o [[tocín iberico]], que son de pigmentación fusca.

En as [[aldeya]]s de l'[[Alto Aragón]], os tocins tradicionalment se criaban sueltos. Producto d'ixa libertat, a sobén as latonas se verriban con [[verro|verrans]] salvaches de [[Sus scrofa scrofa|chabalín]], por o que as poblacions de latons montanyeses teneban una important impronta chenetica d'os chabalíns de a redolada, que se gosaba mostrar en o naiximiento regular de cualques [[Latón|latons]] con rayas, que se deciban [[Rayón|rayons]], por analochía con as crías d'o chabalín..

== Zoonimia ==
Os [[Nombre popular d'un ser vivo|nombres mas comuns]] ta iste [[Animalia|animal]], en l'Alto Aragón, son tocín y cochín. «Cochín» se documenta en [[Pandicosa]] y [[Sallent de Galligo]] en l'[[Alto Galligo]], en [[Broto]], en [[Vio]] y en o [[Viello Sobrarbe]] en [[Sobrarbe]], anque practicament en chunto con tocín se podría dicir que ye cheneral en toda ixa comarca, y en [[Radiquero]] y [[Salas Altas]] en o [[Semontano de Balbastro]]. Significativament, tamién en [[Calatorau]] en a [[Val de Xalón]] y en [[Trasobars]] en a [[Aranda|comarca de l'Aranda]] ([[Provincia de Zaragoza|Zaragoza]]) s'ha documentau, fueras de l'Alto Aragón y en a parte castellanoparlant d'Aragón. Se reconoix como a forma como enantes se les deciba en muitos atros puestos de tot [[Aragón]].

=== Latón ===
A forma «latón» (lat. < **lacto*), anque ye muit frecuent en l'actualidat, en primeras feba referencia exclusivament a las crías de a especie, os [[latón|latons]]. Se documenta iste nombre emplegau ta nombrar cualsiquier cochín, independientment de a edat que tienga, en [[Chistén]], en Vio, en Broto y en [[Tella]], todas poblacions en a [[comarcas d'Aragón|comarca]] de Sobrarbe.

=== Gorrín ===
A forma «gorrín» se documenta en Salas Altas y en Radiquero, en o norte d'o Semontano de Balbastro, y en as valles de Broto y de Vio, en Sobrarbe. S'ha documentau tamién en [[Ansó]], en a comarca d'a [[Chacetania]].

=== Puerco ===
A parola «puerco» (lat. <*porcus*) no gosa amaneixer en os lexicos aragoneses modernos, talment porque sía infrecuent u porque coincide con o castellano y os autors a refusan en pensar-se que ye un [[castellanismo lexico]]. Manimenos, se tiene prebas de que teneba uso en o pasau, bien a traviés de [[toponimia|toponimos]] u por l'abundancia en os textos historicos.

Ye significativo que, en a primera metat d'o [[sieglo XIX]], don [[Francisco Otín y Duaso]] a documentás indirectament en a forma diminutiva «porciello», referida a os latonez, como se puede leyer en os escritos que remitiba a la *Real Academia Española*. Isto podría ligar con a hipotesi d'un desuso progresivo en Aragón d'os derivaus de *PORCU*.

=== Formas onomatopeyicas ===

Existen formas foneticament emparentadas con «cochín», como «chino», «chinín» u «chinón», que se documenta en [[a Espunya]], en [[Puértolas]] y en [[Buil]] (Sobrarbe), en a villa de [[Graus]], en a [[Puebla de Fantova]] y en [[Beri]] (Ribagorza), que s'ha documentau aplicada cheneralment a las crías, pero que muy probablement dimanan de a voz «chino!» que se fa servir en istas comarcas, repetida, ta gritar a cualsiquier eixemplar ("chino-chino! viene, majo."). «Chinín» y «chinón» son formas diminutivas de «chino».

En [[Cinco Villas]] y bels nuclios en a metat occidental de l'Alto Aragón s'ha documentau unatra familia de formas, potencialment onomatopeyicas tamién, que incluye «coto», «cuto» y «cucho», que se sienten en [[lugar]]s y [[villa]]s como [[Uncastiello]] u [[Sos d'o Rei Catolico]] en [[Cinco Villas]], y en [[Sigüés]] en a [[Chacetania]]. Curiosament, tamién apareix en [[Castelserás]] y en [[Alfambra]], en a [[provincia de Teruel]], o que indica que pudo tener una mayor extensión en o pasau.

=== Nombres especificos ===

En o [[dominio lingüistico]] de l'[[Idioma aragonés|aragonés]], existe tot un lexico relacionau con os tocins que en bels casos coincide con o vocabulario de belatras luengas peninsulars, y en atros casos no.
*[[Verro]] u verraco, tamién dito verrán, verrón u verrano. Ye o [[masclo]] adulto, preservau ta verrir a las tocinas y fer-las criar.
*[[Fraixenco]] (tamién pronunciau «fraixengo») u freixenco (tamién «freixengo», «frixengo») ye cualsiquier [[Suidae|suido]] choven, pre-adulto pero ya no de [[leit]].
*Latona de vida ye como se diz a la [[fembra]] que se tiene nomás que ta fer-la criar.
*Latón de matar ye un [[latón]] que se puya dende chicorrón ta matar-lo cuan sía prou gran.
*[[Latonada]] ye un [[rabanyo]] formau por cochins.
*[[Latonamen]] ye o conchunto de a [[cabanya (ganadería)|cabanya]] porcina d'una casa, grancha, u lugar. Sirve ta referir-se a os tocins de forma colectiva: «Como pude o latonamen!».
*[[Verriduras]] ye o nombre especifico de a [[natura]] d'as latonas, especialment visible cuan son verrionas.

== Imáchens ==
<gallery>
Imachen:Sus scrofa domestica 2 (Piotr Kuczynski).jpg|O masclo semental recibe diferents nombres: [[verro]], verraco, verrán, verrón, etc.
Imachen:Sow and five piglets.jpg|[[Latón|Latonez]] con su mai, a latona.
Imachen:Pigs in the New Forest at Brockenhurst, Hampshire, Hampshire.jpg|Una [[latonada]], rabanyo de tocins.
</gallery>
<gallery>
Imachen:SowWithSuckingPigs.jpg|O tocín vietnamita, con a pancha pinchadera, ye una raza que se cría como animal de companya.
Imachen:Chlew.jpg|O recinto a on que tradicionalment se zarraba a os latons se diz a [[zolle]].
Imachen:Rooting pig north of the North Bentley Inclosure, New Forest - geograph.org.uk - 123536.jpg|Os tocins, como toz os [[Suidae|suidos]], tienen o morro evolucionau ta esforigar.
</gallery>

==Notas==
<small><references group="nota"/></small>

==Referencias==


== Se veiga tamién ==
* [[Verro]].
* [[Latón]].
* [[Rayón]].
* *Sus scrofa''.
* Latonada.
* Zolle.

## Vinclos externos